b'\n_START_ARTICLE_\nJalkav\xc3\xa4kirykmentti 16 (talvisota)\n_START_PARAGRAPH_\nJalkav\xc3\xa4kirykmentti 16 (JR 16) perustettiin YH:n julistamisen 14. lokakuuta 1939 j\xc3\xa4lkeen Tampereella.\n_START_SECTION_\nVarustaminen\n_START_PARAGRAPH_\nJR 16 pyrittiin varustamaan m\xc3\xa4\xc3\xa4r\xc3\xa4vahvuuksien mukaiseksi, mutta puolustusvoimien kalustopulan takia niit\xc3\xa4 ei etenk\xc3\xa4\xc3\xa4n kaluston osalta t\xc3\xa4ysin saavutettu.\n_START_SECTION_\nKomentaja(t)\n_START_PARAGRAPH_\nEverstiluutnantti Aaro Pajari\n_START_SECTION_\nKeskitt\xc3\xa4minen\n_START_PARAGRAPH_\nRykmentti keskitettiin ylip\xc3\xa4\xc3\xa4llik\xc3\xb6n reserviksi 20.\xe2\x80\x9321. lokakuuta 1939 v\xc3\xa4lisen\xc3\xa4 aikana Taavettiin muun 6. divisioonan mukana.\n_START_SECTION_\nJoulukuu 1939\n_START_PARAGRAPH_\nEversti Paavo Talvela sai ylip\xc3\xa4\xc3\xa4llik\xc3\xb6lt\xc3\xa4 teht\xc3\xa4v\xc3\xa4kseen itsen\xc3\xa4isyysp\xc3\xa4iv\xc3\xa4n aikoihin ottaa vastuu alun perin IV Armeijakunnalle m\xc3\xa4\xc3\xa4r\xc3\xa4tyn alueen pohjoisosan puolustuksen (Tolvaj\xc3\xa4rvi-Ilomantsi). Eversti Talvelan \xe2\x80\x9dehto\xe2\x80\x9d oli, ett\xc3\xa4 h\xc3\xa4n sai valita ylip\xc3\xa4\xc3\xa4llik\xc3\xb6n reservist\xc3\xa4 haluamansa rykmentin (joka oli A. Pajarin komentama JR 16). P\xc3\xa4\xc3\xa4majan k\xc3\xa4skyn mukaisesti muodostettiin Ryhm\xc3\xa4 Talvela, johon liitettiin my\xc3\xb6s JR 16._NEWLINE_6. joulukuuta 1939 JR 16:n ensimm\xc3\xa4iset yksik\xc3\xb6t saapuivat junakuljetuksin V\xc3\xa4rtsil\xc3\xa4\xc3\xa4n Ryhm\xc3\xa4 Talvelan toiminta-alueelle._NEWLINE_Varsinaiset taistelut JR 16:n osalta alkoivat Tolvaj\xc3\xa4rven alueella Laatokan Karjalassa_NEWLINE_8. joulukuuta 1939 aamun aikana I/JR 16:n joukot saapuivat V\xc3\xa4rtsil\xc3\xa4st\xc3\xa4 autokuljetuksin Tolvaj\xc3\xa4rven (Kivisalmi) alueelle. Pime\xc3\xa4ss\xc3\xa4 tapahtuneen ryhmitt\xc3\xa4ytymisen aikana joukot joutuivat p\xc3\xa4\xc3\xa4asiassa taistelukokemuksen puutteen vuoksi laukaustenvaihtoon toistensa kanssa, jolloin JR 16 koki ensimm\xc3\xa4iset tappionsa \xe2\x80\x9domien tulessa\xe2\x80\x9d. P\xc3\xa4iv\xc3\xa4n valjettua vihollinen jatkoi hy\xc3\xb6kk\xc3\xa4yst\xc3\xa4\xc3\xa4n Kivisalmella, ja iltap\xc3\xa4iv\xc3\xa4ll\xc3\xa4 mainittu pataljoona joutui osittain pakokauhun valtaan ja j\xc3\xa4tti asemansa. Noin kolmen kilometrin p\xc3\xa4\xc3\xa4ss\xc3\xa4 oli Tolvaj\xc3\xa4rven l\xc3\xa4nsirannalla jo rykmentin toisia osia ottamassa vastaan etenev\xc3\xa4\xc3\xa4 vihollista. Saamansa k\xc3\xa4skyn mukaan rykmentin tuli pit\xc3\xa4\xc3\xa4 itse Tolvaj\xc3\xa4rven kyl\xc3\xa4 yhdess\xc3\xa4 alueelle ryhmitettyjen muiden joukkojen kanssa. Saman p\xc3\xa4iv\xc3\xa4n iltana rykmentin joukot osallistuivat Aaro Pajarin henkil\xc3\xb6kohtaisesti johtamaan iskuun vihollisen selustaan. Iskussa hy\xc3\xb6k\xc3\xa4ttiin \xe2\x80\x9dtuliyll\xc3\xa4k\xc3\xb6n\xe2\x80\x9d tapaisesti vihollisen leirinuotioille, mink\xc3\xa4 j\xc3\xa4lkeen vet\xc3\xa4ydyttiin v\xc3\xa4litt\xc3\xb6m\xc3\xa4sti takaisin \xe2\x80\x9domien joukkoon\xe2\x80\x9d. Hy\xc3\xb6kk\xc3\xa4yksellisen iskun tavoitteena lienee ollut l\xc3\xa4hinn\xc3\xa4 pyrkimys vaikuttaa alueella taistelleiden joukkojen moraaliin._NEWLINE_[10. joulukuuta 1939 rauhallisesti rintamavastuussa olleen p\xc3\xa4iv\xc3\xa4n 9. joulukuuta j\xc3\xa4lkeen JR 16 joutui j\xc3\xa4lleen taisteluun omassa selustassaan. Vihollisen 718. JR:n hy\xc3\xb6k\xc3\xa4tty\xc3\xa4 pohjoisen kautta koukaten Tolvaj\xc3\xa4rven rintaman selustaan evl. Pajari joutui henkil\xc3\xb6kohtaisesti johtamaan torjuntataistelua joukkojensa selustassa palatessaan eversti P. Talvelan kanssa k\xc3\xa4ym\xc3\xa4st\xc3\xa4\xc3\xa4n hy\xc3\xb6kk\xc3\xa4yksen suunnittelutilaisuudesta. Taistelu selustassa p\xc3\xa4\xc3\xa4ttyi 11. joulukuuta aamulla, jolloin vihollinen aloitti laajemman hy\xc3\xb6kk\xc3\xa4yksen varsinaisella rintamalla Tolvaj\xc3\xa4rvell\xc3\xa4. Hy\xc3\xb6kk\xc3\xa4ykset pystyttiin torjumaan koko rintaman leveydell\xc3\xa4. Oma suunnitelmien mukainen hy\xc3\xb6kk\xc3\xa4ys j\xc3\xa4i kuitenkin toteuttamatta vihollispainostuksen vuoksi mainittuna p\xc3\xa4iv\xc3\xa4n\xc3\xa4. Evl. Pajari olisi ollut valmis lykk\xc3\xa4\xc3\xa4m\xc3\xa4\xc3\xa4n oman hy\xc3\xb6kk\xc3\xa4yksen aloittamista, mutta eversti Talvelan painostuksesta vastahy\xc3\xb6kk\xc3\xa4yksen oli m\xc3\xa4\xc3\xa4r\xc3\xa4 alkaa jo seuraavana p\xc3\xa4iv\xc3\xa4n\xc3\xa4._NEWLINE_12. joulukuuta 1939 klo 8 alkaen JR 16 osallistui Tolvaj\xc3\xa4rvell\xc3\xa4 aloitettuun hy\xc3\xb6kk\xc3\xa4ykseen teht\xc3\xa4v\xc3\xa4n\xc3\xa4\xc3\xa4n edet\xc3\xa4 kahdella pataljoonallaan Tolvaj\xc3\xa4rven tien suunnassa ja yhdell\xc3\xa4 pataljoonalla osallistua pohjoisen kautta tapahtuvaan koukkaukseen vihollisen selustaan. Hy\xc3\xb6kk\xc3\xa4ys johti kuluneen ja v\xc3\xa4syneen vihollisen 139. Divisioonan k\xc3\xa4rkiosastojen ly\xc3\xb6miseen p\xc3\xa4iv\xc3\xa4n kuluessa. Puna-armeijan yksik\xc3\xb6t alkoivat vet\xc3\xa4yty\xc3\xa4 j\xc3\xa4tt\xc3\xa4en alueelle melko runsaasti raskasta kalustoaan, joka siis siirtyi sotasaalina suomalaisten haltuun. Viholliselle arvioitiin aiheutetun noin 1\xc2\xa0000 miehen tappiot. Eversti Talvela vaati hy\xc3\xb6kk\xc3\xa4yksen v\xc3\xa4lit\xc3\xb6nt\xc3\xa4 jatkamista, mutta suostui evl Pajarin ehdotukseen lyhyest\xc3\xa4 levosta._NEWLINE_13. joulukuuta 1939 muut Osasto Pajarin joukot jatkoivat hy\xc3\xb6kk\xc3\xa4yst\xc3\xa4._NEWLINE_14. joulukuuta 1939 JR 16:n yksik\xc3\xb6t osallistuivat j\xc3\xa4lleen etenemiseen kohti \xc3\x84gl\xc3\xa4j\xc3\xa4rve\xc3\xa4 Ristisalmen alueelta. P\xc3\xa4iv\xc3\xa4n aikana suomalaisjoukot eteniv\xc3\xa4t noin kahden kilometrin matkan ajoittain taistellen. Taisteluihin otti osaa ensimm\xc3\xa4isen kerran puna-armeijan 75. Divisioona, joka oli m\xc3\xa4\xc3\xa4r\xc3\xa4tty ottamaan rintamavastuu ep\xc3\xa4j\xc3\xa4rjestyksess\xc3\xa4 vet\xc3\xa4ytyv\xc3\xa4lt\xc3\xa4 vihollisen 139. Divisioonalta._NEWLINE_15. joulukuuta 1939 JR 16:sta oli j\xc3\xa4lleen osia hy\xc3\xb6kk\xc3\xa4ysvastuussa. P\xc3\xa4iv\xc3\xa4n aikana edettiin hieman lyhyempi matka kuin edellisen\xc3\xa4 p\xc3\xa4iv\xc3\xa4n\xc3\xa4._NEWLINE_16. joulukuuta 1939 JR 16 oli j\xc3\xa4lleen osillaan mukana hy\xc3\xb6kk\xc3\xa4yksess\xc3\xa4, joka etenikin hieman pidemm\xc3\xa4n matkan (noin kolme kilometri\xc3\xa4)._NEWLINE_17. joulukuuta 1939 vihollisen todettiin irtautuneen ja sit\xc3\xa4 l\xc3\xa4hti seuraamaan JR 16:ta yksi pataljoona edeten runsaat viisi kilometri\xc3\xa4, jonka j\xc3\xa4lkeen jouduttiin palaamaan vastahy\xc3\xb6kk\xc3\xa4yksen vuoksi hieman taaksep\xc3\xa4in. T\xc3\xa4m\xc3\xa4n p\xc3\xa4iv\xc3\xa4n aikana laadittiin suunnitelma \xc3\x84gl\xc3\xa4j\xc3\xa4rven kyl\xc3\xa4n valtaamiseksi._NEWLINE_18. joulukuuta JR 16:n kaksi pataljoonaa osallistui ep\xc3\xa4onnistuneeseen hykk\xc3\xa4ykseen kohti \xc3\x84gl\xc3\xa4j\xc3\xa4rven kyl\xc3\xa4\xc3\xa4._NEWLINE_19. joulukuuta 1939 JR 16:sta oli hy\xc3\xb6kk\xc3\xa4yksess\xc3\xa4 mukana j\xc3\xa4lleen kaksi pataljoonaa. Hy\xc3\xb6kk\xc3\xa4ys eteni hieman (noin kolme kilometri\xc3\xa4) kohti tavoitetta._NEWLINE_20. joulukuuta 1939 hy\xc3\xb6kk\xc3\xa4ys, johon osallistu kaksi pataljoona JR 16:sta, eteni aivan kyl\xc3\xa4n tuntumaan._NEWLINE_21. joulukuuta 1939 Iltay\xc3\xb6st\xc3\xa4 JR 16 aloitti osillaan hy\xc3\xb6kk\xc3\xa4yksen kohti tavoitetta._NEWLINE_22. joulukuuta 1939 JR 16 oli kahdella pataljoonallaan mukana taisteluissa, jotka johtivat \xc3\x84gl\xc3\xa4j\xc3\xa4rven kyl\xc3\xa4n valtaamiseen._NEWLINE_23. joulukuuta 1939 JR 16:n yksi pataljoona osallistui (muiden j\xc3\xa4\xc3\xa4dess\xc3\xa4 lepoon) noin 15 kilometrin etenemiseen kohti Aittojokea, jossa hy\xc3\xb6kk\xc3\xa4ys lopetettiin. Aittojoen alueella vihollisella oli jo varustetut asemat.\n_START_SECTION_\nSodan lopun tapahtumat\n_START_PARAGRAPH_\nJR 16 taisteli Aittojoen alueella sodan loppuun asti. Taistelut olivat luonteeltaan l\xc3\xa4hinn\xc3\xa4 paikallisia kahakoita.'